**Kristian Krokslett** (født 3. august 1975 i Bodø) er en norsk tenor og skuespiller. Han er bosatt i Breivik i Salten, Bodø.

Utdannelse
----------

Krokslett har bachelorgrad i musikk/utøvende sang fra Høgskolen i Bodø (nå Nord universitet), hvor han hadde Regine Vesterlid Strøm som lærer. Senere studerte han ved Grieg-akademiet i Bergen under Harald Bjørkøy.

Han har også tatt timer hos blant andre Brian Jauhiainen, Kåre Bjørkøy, Barbro Marklund, Mark Schnaible og John Lidahl, og ellers deltatt på en rekke kurs og masterclasses.

Kunstnerisk virke
-----------------

### Frilans scenekunstner

Hans frilans utøvervirksomhet strekker seg over ulike genre, fra figurteater til opera. 

Et av hans første større, nasjonale oppdrag var rollen som Remendado i operaen *Carmen* ved Opera Nordfjord høsten 2009.

Krokslett var også koransvarlig for «Team Joddski», som var byen Bodøs kor i reality-konkurransen Det store korslaget 2010 på TV2. Sommeren 2011 medvirket han som vokalist på Joddskis andre soloalbum *Bensin på bålet*. 

Han har også vært en av Hanne Kroghs «Tre Tenorer» på ulike turnéer.

Krokslett har vært engasjert som sanger og skuespiller hos Musikkteater i Bodø, LofotOperaen, Nordland Musikkfestuke, Dukketeatret Katta i Sekken, Bodø Internasjonale Orgelfestival, Den Nye Opera, Oslo Operafestival, Opera Nordfjord og RingsakerOperaen, Opera Trøndelag, Arktisk Opera, Opera Sør, Opera Østfold og Nordland Teater. Han har hatt mange ulike typer roller i blant annet *Jomfru Rosenving på Santavajasø*, *Aïda*, *Frk. Victoria*, *Jungelboken*, *Tryllefløyten*, *Jedermann*, *La serva padrona*, *Hr. Petters Lovsang*, *Un Giorno di Regno*, *Tosca*, arbeidermusikalen *Slusk* og sagaspillet *Ragnhilds Drøm*, Cavalleria Rusticana, Pagliacci, Så som i himmelen og Ronja Røverdatter. 

Kirkemusikk er også et av Kroksletts virkeområder. Som sanger omfatter hans repertoar Mozarts *Requiem*, Bachs *Messe i h-moll* og *Magnificat i D*, Händels *Messias*, Rossinis *Petite Messe Solenelle,* Verdis *Requiem* og Haydns *Nelson-messe*.

Han vært solist med Bodø Sinfonietta, MiN-ensemblet, TrondheimSolistene, Oslo Filharmoniske Orkester og Oslo Camerata. Han har siden tidlig 2000-tall vært en av sangerne i det Bodø-baserte profesjonelle vokalensemblet Vocal art.

I januar 2011 ble han med i Det Norske Solistkor, hvor han var fast sanger frem til januar 2022.

Krokslett har arbeidet med flere av landets regissører og dirigenter, medvirker på en rekke ulike CD-innspillinger og har ved flere anledninger vært brukt som stemme og skuespiller på radio- og TV-reklamer. 

### Styreverv og lederstillinger

Krokslett har vært styremedlem i Musikkteater i Bodø og i sommerfestivalen Fra jonsok til olsok. For øvrig har han vært daglig leder og produsent for Bodø Internasjonale Orgelfestival, samt en av produsentene for Bodø domkirkes musikkråd.

### Kordirigent

Han har vært dirigent for flere kor, og Skjerstad Mannskor ble startet høsten 2010 etter initiativ fra ham.

Referanser
----------

1. 1 2 3  «Om Kristian». *Kristian Krokslett* **(norsk)**. 28. september 2015. Arkivert fra originalen 1. desember 2017. Besøkt 21. november 2017.
2. ↑  «Kristian Krokslett - MIC Norsk musikkinformasjon». *www.mic.no*. Besøkt 21. november 2017.
3. 1 2 3  «Skal synge for operafolk fra hele landet». *www.an.no* **(norsk)**. Avisa Nordland. 27. august 2009. Besøkt 21. november 2017.
4. ↑  «Hanne Krogh – Snart klar for turné med «World of Music»». *hannekrogh.com*. 26. februar 2016. Besøkt 21. november 2017. «1. mars drar Hanne Krogh igang sin nye kulturhusturné, der suksessforestillingen «World of Music» skal spilles i de store byene i landet. Med seg på scenen har hun tenorene Thomas Ruud og Kristian Krokslett, samt Helene Bøksle og Marianne Antonsen. I tillegg er haugesunderen Rikke Westerlund Lie med som danser.»
5. 1 2 3  «Kristian Krokslett | Opera til folket». *Opera til folket*. Besøkt 21. november 2017.
6. ↑  «Kristian Krokslett, tenor». *operabase.com*. Besøkt 21. november 2017.
7. ↑  «SANGERE | Det Norske Solistkor». *solistkoret.no*. Arkivert fra originalen 1. desember 2017. Besøkt 21. november 2017. «TENOR: Kristian Krokslett, Håvard Gravdal, Øystein Stensheim, Robert Lind, Paul Kirby, Masashi Tsuji»
8. ↑  «Kristian Krokslett - MIC Norsk musikkinformasjon». *www.mic.no*. Besøkt 21. november 2017.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |